text: Massive trafikproblemer efter flere færdselsuheld
  11 april 2014 kl. 13.20
  E45 ved Aabenraa var midt på eftermiddagen spærret efter en række uheld.
  Motorvejen er nu genåbnet.
  Det første uheld skete ved frokosttide.
  En varebil kørte ind i en lastvogn, der holdt i kø.
  Chaufføren af varebilen er kørt på sygehuset med kvæstelser.
  Ulykken skete i sydgående retning.
  Kort efter skete der også et uheld i nordgående retning mellem afkørsel 72 Aabenraa S og 73 Rødekro. 
  Her kørte en bil af motorvejen og trillede rundt på den nærliggende mark.
  